laion/Wikipedia-Exotic huggingface dataset:
প্রথম আল-হাকাম

আল-হাকাম ইবনে হিশাম ইবনে আবদুর রহমান (আরবি: الحكم بن هشام) ছিলেন উমাইয়া খিলাফতের অধীনস্থ কর্ডোবার আমির। তিনি ৭৯৬ থেকে ৮২২ সাল পর্যন্ত আল-আন্দালুসে (মুরিশ শাসিত ইবেরিয়ান উপদ্বীপ) দায়িত্ব পালন করেন। আল-হাকাম ছিলেন তার পিতার দ্বিতীয় পুত্র। তার বড় ভাই অল্প বয়সে মৃত্যুবরণ করেন। ক্ষমতা লাভের পর তিনি তার চাচা সুলায়মান ও আবদুল্লাহর কাছ থেকে বিরোধীতার সম্মুখীন হন। আবদুল্লাহ তার দুই পুত্র উবায়দুল্লাহ ও আবদুল মালিককে শার্লেমাইনের কাছে সাহায্যের জন্য আলোচনার উদ্দেশ্যে নিয়ে যান। এসময় সুলায়মান কর্ডোবা আক্রমণ করেন। যুদ্ধে তিনি পরাজিত হন ও মেরিডার দিকে যাত্রা করেন। সেখানে তিনি বন্দী হন। এরপর তাকে হত্যা করা হয়। আবদুল্লাহকে ক্ষমা করে দেয়া হয়। কিন্তু তাকে ভেলেনসিয়াতে অবস্থান করতে বাধ্য করা হয়। আল-হাকাম তার শাসনের অধিকাংশ সময়ই টলেডো, সারাগোসা ও মেরিডার বিদ্রোহ দমনে ব্যয় করেন। বিদ্রোহীরা দুইবার কর্ডোবায় পৌছে যান। আল-হাকামকে অপসারণ করে তার এক ভাই সম্পর্কীয় আত্মীয়কে ক্ষমতায় বসানোর পরিকল্পনা করা হয়। এই পরিকল্পনা ফাঁস হয়ে যাওয়ার পর ৮০৬ সালের ১৬ নভেম্বর একটি ভোজসভায় ৭২ জন অভিজাতকে হত্যা করা হয়। কাউকে ক্রুশে ঝোলানো হয় ও গোয়াদালকুইভির নদীর তীরে প্রদর্শন করা হয়। এসময় এধরনের নিষ্ঠুরতা স্বাভাবিক হিসেবে ধরা হত। কর্ডোবার ফটকে উত্তরের অভিযানের সময় বিদ্রোহী নেতা বা খ্রিষ্টানদের মাথা পরিদর্শন করানো হয়েছিল। ৮১৮ সালে গোয়াদালকুইভির নদীর দক্ষিণ পাড়ে আল-রিবাদ শহরতলীতে একটি বিদ্রোহ দমন করেন। প্রায় ৩০০ জন গুরুত্বপূর্ণ ব্যক্তিকে গ্রেপ্তার করা হয় ও ক্রুশে ঝোলানো হয়। বাকিদেরকে নির্বাসনে পাঠানো হয়। তাদের কেউ মিশরের আলেক্সান্দ্রিয়ায়, কেউ ফেজ ও ক্রিট চলে যান। বাকিরা লেভেন্টের জলদস্যুদের সাথে যোগ দেন। আল-হাকাম ৮২২ সালে মৃত্যুবরণ করেন। তিনি ২৬ বছর রাজত্ব করেছেন। আল-হাকাম ছিলেন প্রথম হিশাম ও তার উপপত্নী জোখরুফের পুত্র। আল-হাকামের সন্তানরা হল: দ্বিতীয় আবদুর রহমান, কর্ডোবার উমাইয়া আমির (৮২২-৮৫২) আল-মুগিরা সাইদ উমাইয়া আল-ওয়ালিদ বিন আল-হাকাম। ৮৩৮ সালে তিনি গালিসিয়ায় একটি অভিযানের নেতৃত্ব দেন। আজাব নামে আল-হাকামের একজন উপপত্নী ছিল। কর্ডোবার শহরতলীতে তিনি কুষ্ঠরোগীদের জন্য একটি প্রতিষ্ঠান স্থাপন করেন। কুষ্ঠরোগীদের এই কলোনীর খরচ তার নামে নির্মিত একটি এস্টেট থেকে চালানো হত। তার এক পুত্র ছিল: আবদুল মালিক মারওয়ান আরেকজন উপপত্নীর নাম ছিল মুতা। তিনি একটি কবরস্থান স্থাপন করেন। দশম শতকেও এটির অস্তিত্ব ছিল। Nagendra Kr Singh, International encyclopaedia of Islamic dynasties, Anmol Publications PVT. LTD., 2002 Collins, Roger (১৯৮৩)। Early Medieval Spain। New York: St. Martin's Press। পৃষ্ঠা 188-189। আইএসবিএন 0-312-22464-8।  Fagnan, E. (trans. & ed.) (1893) Histoire des Almohades d´Abd el-Wahid Merrakechi (Algiers) p. 15. [১] Moorish Spain page at Medieval Lands Barrau-Dihigo, L. (1989) Historia politica del reino Asturiano (718-910), p. 138. Caroline Goodson, Anne E. Lester, Carol Symes, Cities, texts, and social networks, 400-1500: experiences and perceptions of medieval urban space, Ashgate Publishing, Ltd., 2010 D. Fairchild Ruggles, Gardens, landscape, and vision in the palaces of Islamic Spain, Penn State Press, 2003 Arabic biography
আর্নোস ভ্যাল স্টেডিয়াম

দি আর্নোস ভেল গ্রাউন্ড বা আর্নস ভ্যাল (ইংরেজি: The Arnos Vale Ground) সেন্ট ভিনসেন্ট ও গ্রেনাডাইনের কিংসটাউনে অবস্থিত একটি ক্রিকেট স্টেডিয়াম। মাঠের দুই প্রান্তের নাম হচ্ছে - এয়ার পোর্ট এন্ড ও বিকুইয়া এন্ড। প্রায় ১৮,০০০ দর্শক ধারণ করতে পারে এ স্টেডিয়ামটি। বহু-ব্যবহারের উপযোগী মাঠটি খেলার মাঠ হিসেবেই অধিক পরিচিত। এছাড়াও, এখানে ফুটবল খেলাও অনুষ্ঠিত হয়ে থাকে। ৪ ফেব্রুয়ারি, ১৯৮১ তারিখে সর্বপ্রথম কোন আন্তর্জাতিক ক্রীড়া অনুষ্ঠিত হয়। ওয়েস্ট ইন্ডিজ এবং ইংল্যান্ডের মধ্যেকার একদিনের আন্তর্জাতিক খেলায় স্বাগতিক ওয়েস্ট ইন্ডিজ মাত্র ২ রানের ব্যবধানে বিজয়ী হয়েছিল। উইন্ডওয়ার্ড আইল্যান্ডের নিজ মাঠ হিসেবে আর্নস ভ্যাল ব্যবহার করছে। ১৯৯৭ সালে এখানে প্রথম টেস্ট খেলা অনুষ্ঠিত হয়। জয়ের লক্ষ্যমাত্রা ২৬৯ থাকলে স্বাগতিক দলের বিপক্ষে শ্রীলঙ্কা ৮ উইকেটে ২৩৩ রান করলে টেস্ট খেলাটি ড্র হয়েছিল। দ্বিতীয় টেস্ট খেলাটি ২০০৯ সালে সফরকারী বাংলাদেশ দলের বিপক্ষে অংশ নেয় ওয়েস্ট ইন্ডিজ দল। এখানেই বাংলাদেশ দল ৯৫ রানের ব্যবধানে প্রথম টেস্ট জয়ের রেকর্ড গড়ে। অবশ্য ঐ সময় ওয়েস্ট ইন্ডিজ ক্রিকেট বোর্ডের সাথে শীর্ষস্থানীয় ক্রিকেটারদের অনুপস্থিতিতে ওয়েস্ট ইন্ডিজ দলে সাতজন ক্রিকেটারের টেস্ট অভিষেক ঘটে। স্টেডিয়াম দি ওভাল ওয়েস্ট ইন্ডিজ ক্রিকেট দল ২০১৪-এ আন্তর্জাতিক ক্রিকেট টেস্ট ক্রিকেট মাঠের তালিকা ২০১৪ বাংলাদেশ ক্রিকেট দলের ওয়েস্ট ইন্ডিজ সফর স্থানাঙ্ক: ১৩°৮′৩০.৭″ উত্তর ৬১°১২′৪২.৫″ পশ্চিম
চট্টগ্রাম ওয়ার সিমেট্রি

কমনওয়েলথ ওয়ার সিমেট্রি চট্টগ্রাম কমনওয়েলথ ওয়ার গ্রেভস কমিশনের একটি সৌধ যেটি সাধারণভাবে চট্টগ্রাম ওয়ার সিমেট্রি নামে পরিচিত। কমনওয়েলথ ওয়ার সিমেট্রি চট্টগ্রামের দামপাড়া এলাকায়, ১৯ নং বাদশা মিয়া চৌধুরী সড়কে অবস্থিত। এটি মেডিকেল কলেজের দক্ষিণ-পশ্চিম কোণে, চট্টেশ্বরী সড়কের চারুকলা ইনস্টিটিউটের কাছাকাছি এবং ফিনলে গেস্ট হাউসের নিকটবর্তী পাহাড়ি ঢালু আর সমতল ভূমিতে গড়ে উঠেছে। এটি শাহ আমানত বিমানবন্দর থেকে ২২ কিমি উত্তরে এবং চট্টগ্রাম বন্দর থেকে ৮ কিমি দূরে অবস্থিত। সমাধি এলাকা সবুজ বৃক্ষ আর পাতাবাহারের বেষ্টনী দিয়ে ঘেরা। ওয়ার সিমেট্রির প্রতিষ্ঠাকালে এলাকাটি বিশাল ধানক্ষেত ছিলো, যদিও বর্তমানে এটি বেশ উন্নত এলাকা এবং শহরের প্রাণকেন্দ্র হিসেবে পরিগণিত। পঞ্চাশের দশকের প্রথমার্ধে নির্মিত এ সিমেট্রির বাইরের অংশে খোলা মাঠ রয়েছে। প্রতিদিন সকাল ৯ টা থেকে দুপুর ১২ টা এবং বিকেল ৩ টা থেকে ৫ টা পর্যন্ত দর্শনার্থীদের জন্যে প্রবেশাধিকার উন্মুক্ত, তবে শীতকালীন মৌসুমে এ সময়সূচির কিছুটা পরিবর্তন ঘটে থাকে। কোলাহলমুক্ত এই সমাধি এলাকায় দর্শনার্থীদের উন্মুক্ত প্রবেশাধিকার থাকলেও এখানে বসা নিষেধ। দ্বিতীয় বিশ্বযুদ্ধ পরবর্তী সময়ে ব্রিটিশ সেনাবাহিনী এই সমাধিসৌধ প্রতিষ্ঠা করে। সূচনালগ্নে এখানে দ্বিতীয় বিশ্বযুদ্ধে নিহত সৈন্যদের প্রায় ৪০০টি সমাধি ছিলো। তবে বর্তমানে এখানে ৭৩১টি সমাধি বিদ্যমান যার ১৭টি অজানা ব্যক্তির। এখানে দ্বিতীয় বিশ্বযুদ্ধে নিহত জাতীয় বিদেশী সৈন্যদের প্রায় ২০টি (১জন ওলন্দাজ এবং ১৯জন জাপানি) সমাধি বিদ্যমান। এছাড়াও এখানে দ্বিতীয় বিশ্বযুদ্ধের (১৯৩৯-১৯৪৫) চট্টগ্রাম-বোম্বের একটি স্মারক বিদ্যমান। যুদ্ধ চলাকালীন সময় সেনাবাহিনীর প্রশিক্ষণ এবং ১৫২ নং ব্রিটিশ জেনারেল হাসপাতালের সুবিধার কারণে চট্টগ্রামে মিত্র বাহিনী চতুর্দশ সেনাবাহিনীর এই পথিকৃৎ ক্যাম্প স্থাপন করা হয়। হাসপাতালটি ডিসেম্বর ১৯৪৪ থেকে অক্টোবর ১৯৪৫ পর্যন্ত সক্রিয় ছিলো। প্রাথমিকভাবে এই সমাধিতে সেনাবাহিনীর তত্ত্বাবধানে প্রায় ৪০০ মৃতদেহ সমাহিত করা সম্ভব হয়েছে। এছাড়াও যুদ্ধ শেষে অতিরিক্ত মৃতদেহ লুসাই, ঢাকা, খুলনা, যশোর, কক্সবাজার, ধোয়া পালং, দোহাজারি, রাঙ্গামাটি, পটিয়া এবং অন্যান্য অস্থায়ী সমাধিস্থান থেকে এই সমাধিস্থানে স্থানান্তর করা হয়। "Commonwealth War Cemetery Chittagong"। Trace of War। সংগ্রহের তারিখ ২০১৪-০৫-২২।  হাজার বছরের চট্টগ্রাম। দৈনিক আজাদী। নভেম্বর ১৯৯৫। পৃষ্ঠা ৩০৫।  "Chittagong War Cemetery"। cwgc.org। সংগ্রহের তারিখ ২০১৪-০৫-২২।  "সংরক্ষণাগারভুক্ত অনুলিপি"। ২৬ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৩।  "চট্টগ্রাম ওয়ার সিমেট্রি"। বাংলাপিডিয়া। সংগ্রহের তারিখ ২০১৪-০৫-২২।  উইকিমিডিয়া কমন্সে চট্টগ্রাম ওয়ার সিমেট্রি সংক্রান্ত মিডিয়া রয়েছে। উইকিভ্রমণে কমনওয়েলথ ওয়ার সেমেট্রি চট্টগ্রাম সম্পর্কিত ভ্রমণ নির্দেশিকা রয়েছে। চট্টগ্রাম ওয়ার সিমেট্রি - ফাইন্ড আ গ্রেইভ
২০১৩–১৪ আন্তর্জাতিক ক্রিকেট

২০১৩-১৪ মৌসুমে আন্তর্জাতিক ক্রিকেট (ইংরেজি: International cricket in 2013–14) খেলা ও প্রতিযোগিতা সেপ্টেম্বর, ২০১৩ থেকে মার্চ, ২০১৪ সাল পর্যন্ত চলে। মৌসুমের শুরুতে নিম্নবর্ণিত দলীয় র‌্যাঙ্কিং ছিল: "Future Tours Programme" (পিডিএফ)। ১২ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ জুলাই ২০১৩।  "Reliance ICC Rankings – ICC Team Rankings, ICC Test Rankings, ICC ODI Rankings"। International Cricket Council। ২০১২-০৯-২৪ তারিখে মূল থেকে আর্কাইভ করা। সংগ্রহের তারিখ ২০১৩-০৯-০৫।  "ICC World Twenty20 Qualifier 2013 schedule announced"। International Cricket Council। ৭ আগস্ট ২০১৩। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১৩।  2013/14 season on ESPN Cricinfo
দ্বিতীয় আবদুর রহমান

দ্বিতীয় আবদুর রহমান (আরবি: عبد الرحمن الثاني) (৭৮৮-৮৫২) ছিলেন আল-আন্দালুসে উমাইয়া খিলাফতের অধীনস্থ কর্ডোবার আমির। তিনি ৮২২ থেকে শুরু করে আমৃত্যু দায়িত্ব পালন করেন। দ্বিতীয় আবদুর রহমান টলেডোয় জন্মগ্রহণ করেন। তিনি আমির প্রথম আল-হাকামের পুত্র ছিলেন। যৌবনে তিনি কথিত “পরিখার গণহত্যায়” অংশ নেন। এখানে ৭০০ থেকে ৫০০০ ব্যক্তি যুবরাজের প্রতি আনুগত্য স্বীকার করতে আসলে আল-হাকামের নির্দেশে তাদেরকে হত্যা করা হয়। ৮২২ সালে তিনি তার পিতার উত্তরসূরি হিসেবে কর্ডোবার আমির হন এবং দ্বিতীয় অলফেনসোর সাথে যুদ্ধে জড়িয়ে পড়েন। তিনি অলফেনসোর দক্ষিণমুখী অগ্রযাত্রা রুখে দেন। ৮৩৭ সালে তিনি টলেডোয় খ্রিষ্টান ও ইহুদিদের একটি বিদ্রোহ দমন করেন। ধর্মীয় উদ্দেশ্যে আত্মাহুতি নিষিদ্ধ মর্মে তিনি একটি খ্রিষ্টানদের জন্য একটি ডিক্রি জারি করেন। একে নিরুৎসাহিত করার জন্য তার একটি খ্রিষ্টান সাইনড ছিল। ৮৪৪ সালে আবদুর রহমান ভাইকিংদের একটি আক্রমণ রুখে দেন। তারা কাদিজে অবতরণ করে ও সেভিল জয় করে। তবে তারা এর দুর্গ জয় করতে ব্যর্থ হয়। তারা কর্ডোবা আক্রমণ করে। আবদুর রহমান ভবিষ্যত প্রতিরোধের জন্য একটি নৌবাহিনী গঠন করেন ও নৌ অস্ত্রাগার গড়ে তোলেন। চার্লস দ্য বাল্ডের বিরুদ্ধে উইলিয়ামের সাহায্যের আবেদনে দ্বিতীয় আবদুর রহমান সাড়া দেন। কর্ডোবায় তার ভবন নির্মাণ কার্যক্রমের জন্য তিনি বিখ্যাত ছিলেন। এখানেই তিনি ৮৫২ সালে মৃত্যুবরণ করেন। কর্ডোবা মসজিদ-ক্যাথেড্রালের অংশবিশেষ তিনি নির্মাণ করেন। একজন তেজস্বী যোদ্ধার পাশাপাশি তিনি শিল্পের সমাদরকারীও ছিলেন। কর্ডোবার আত্মাহুতি বলে পরিচিত ঘটনায় তিনি যুক্ত ছিলেন। "'Abd ar-Rahman II"। Encyclopedia Britannica। I: A-Ak - Bayes (15th সংস্করণ)। Chicago, IL: Encyclopedia Britannica, Inc.। ২০১০। পৃষ্ঠা 17। আইএসবিএন 978-1-59339-837-8।  Thorne, John (১৯৮৪)। Chambers biographical dictionary। Edinburgh: Chambers। আইএসবিএন 0-550-18022-2।  ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় দ্বিতীয় আবদুর রহমান নিবন্ধ তথ্য রয়েছে।  এই নিবন্ধটি একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস।
কাতা

কাতা (型 বা 形, আক্ষরিক: "ফর্ম") একটি জাপানি শব্দ যা একাকী বা জোড়ায় অনুশীলনে চলাচলের বিস্তারিত কলার নিদর্শন। ফর্ম শব্দটি সাধারণ অ-জাপানি মার্শাল আর্টের অনুরূপ ধারনার জন্য ব্যবহৃত হয়। কাতা মূলত সংরক্ষিত সফল যুদ্ধ কৌশলের অধ্যাপনা এবং প্রশিক্ষণ পদ্ধতি। কাতায় একায় বিশৃঙ্খলার বদলে একজন সঙ্গীর সাথে নিয়মানুযায়ী যুদ্ধে লিপ্ত হতে হয়। জাপানিরা সাধারণত তাদের কারাত প্র্যাকটিস করার সময় ক্যান্ড স্টিক ব্যবহার করে থাকে এটি সাধারনত নরম বাঁশ দিয়ে বানানো হয়। "World junior and cadet champsionships 2005"।  Rosenbaum, Michael. Kata and the Transmission of Knowledge in Traditional Martial Arts. YMAA Publication Center, Boston, 2004. "What is a kendo stick- Do kendo sticks really hurt - Proiest"। Proiest - The Total News Of Sports (ইংরেজি ভাষায়)। ২০২০-১২-২৬। ২০২১-০৪-১৮ তারিখে মূল থেকে আর্কাইভ করা। সংগ্রহের তারিখ ২০২১-০২-০৪।  Information on the Kata of Judo. মার্শাল আর্ট প্রবেশদ্বার
চিং ইয়ি চুয়ান

চিং ইয়ি চুয়ান (চীনা: 形意拳; পিনইয়িন: জিং আই কুয়ান; ওয়েড-জাইলস: সিং আই ছুয়ান) অভ্যন্তরীণ চীনা মার্শাল আর্টগুলোর মধ্যে অন্যতম। ইয়াং জ্বিং-মিং বলেছেন যে চিং ইয়ি চুয়ানের নানান দিক (বিশেষত প্রাণীর স্টাইল) শাওলিন মন্দিরের লিয়াং রাজবংশ পর্যন্ত সনাক্তযোগ্য। চিং ইয়ি চুয়ানের একটি সংক্ষিপ্ত সংস্করণ দ্বিতীয় চীন-জাপান যুদ্ধের সময় বন্ধ ত্রৈমাসিক লড়াইয়ের জন্য নানজিং এ সামরিক একাডেমীতে চীনা কর্মকর্তাদের শেখানো হত। এটিতে নিরস্ত্র কৌশলের পাশাপাশি সশস্ত্র কৌশল যেমন বেয়নেট এবং খড়্গ ড্রিলস অন্তর্ভুক্ত ছিল। চিং ইয়ি চুয়ানের তিনটি প্রধান উন্নয়নমূলক শাখা রয়েছে: শানজি (সং পরিবারের সাব শাখা সহ) হেবেই হেনান Li Tian-Ji (tran, Andrea Falk) (২০০০)। The Skill of Xingyiquan। TGL Books। আইএসবিএন 0-9687517-1-7।  Xing Yi Lianhuan Quan, Li Cun Yi (Translated by Joseph Crandall) Damon Smith (২০০৪)। Xing Yi Bear Eagle। Jeremy Mills Publishing। আইএসবিএন 0-9546484-4-7।  Smith, Robert W. (১৯৭৪)। HSING-I Chinese Mind-Body Boxing। Kodansha International Ltd। আইএসবিএন 0-87011-230-9।  Robert Smith and Allan Pittman (১৯৯০)। Hsing-I: Chinese Internal Boxing। Tuttle Publishing। আইএসবিএন 0-8048-1617-4।  Smith, Robert W. (১৯৯৯)। Martial Musings (See chapter on Rose Li)। Via Media। আইএসবিএন 1-893765-00-8।  Sun Lu Tang (tran, Albert Liu) (২০০০)। Xing Yi Quan Xue: The Study of Form-Mind Boxing। Unique Publications। আইএসবিএন 0-86568-185-6।  (Translated) Jin Yunting (tran. John Groschwitz) (২০০৩)। The Xingyi Boxing Manual। Berkeley, CA: North Atlantic Books। আইএসবিএন 1-55643-473-1।  Yang, Dr., Jwing-Ming & Liang Shou-Yu (২০০৩)। Xingyiquan : Theory, Applications, Fighting Tactics and Spirit। YMAA Pubn। আইএসবিএন 0-940871-41-6। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Rovere, Dennis (২০০৮)। The Xingyi Quan of the Chinese Army: Huang Bo Nien's Xingyi Fist and Weapon Instruction। Berkeley, California: Blue Snake Books। আইএসবিএন 978-1-58394-257-4।  মার্শাল আর্ট প্রবেশদ্বার A translation of chapters from Li Zhongxuan's book on Xing Yi Quan practice and history Xinyi Liuhe Quan - the secret art of Chinese Muslims: Part One - Brief History XinYi LiuHe Quan video[স্থায়ীভাবে অকার্যকর সংযোগ] demonstrated by Master Wu QiuTing
মিরপুর সরকারি উচ্চ বিদ্যালয়

মিরপুর সরকারি উচ্চ বিদ্যালয় ঢাকার একটি ঐতিহ্যবাহী স্কুল। এটি ১৯৬৩ সালে প্রতিষ্ঠিত হয়। এই বিদ্যালয়টি ঢাকার মিরপুর ১ নাম্বার বাস স্ট্যান্ড এর সাথেই অবস্থিত। অর্থাৎ মুক্তিযোদ্ধা মার্কেট এর বিপরীতে এবং মুক্ত বাংলা শপিং কমপ্লেক্স এর পিছনে অবস্থিত, যা নিকট অতীতে বিদ্যালয়টির সম্মুখভাগে অবস্থিত মার্কেটগুলো সরকারি লিজ নেওয়ার আগ পর্যন্ত এই স্কুলের বিশাল মাঠেরই একটা অংশ ছিল। ঐতিহ্যবাহী এই স্কুলটি বাংলাদেশের ভাষা আন্দোলনের ইতিহাসের সাথে খুব নিবিড়ভাবে জড়িত। সেকারণেই প্রতিষ্ঠালগ্নে এর নাম ছিল বেঙ্গলি মিডিয়াম স্কুল, যা এই লোকালয়ের বাসিন্দাদের কাছে একমাত্র শিক্ষা প্রতিষ্ঠান হিসেবে বিবেচিত হতো। পরবর্তীতে সময়ের বিবর্তনে স্বাধীনতার পরে ১৯৮৩ সালে এর নাম পরিবর্তিত হয়। তৎকালীন বাংলাদেশ সরকার বেঙ্গলি মিডিয়াম স্কুলকে সরকারি স্বীকৃতি দিয়ে একে সরকারিকরণ করে। ফলস্বরূপ এর নতুন নাম হয় - মিরপুর সরকারি উচ্চ বিদ্যালয়। ১৯৬৩ সালে প্রতিষ্ঠিত এই বিদ্যালয়টির অনেক আগের পুরনো দুই তলা এবং প্রায় ২০০ কক্ষ বিশিষ্ট লম্বা একটি ভবন রয়েছে। যা এখন অনেকটা পরিত্যক্ত। তবে সম্প্রীতি ৫ তলা বিশিষ্ট একটি সুন্দর নতুন ভবন তৈরি করা হয়েছে। এছাড়াও এই বিদ্যালয়টির প্রায় ৪০ একরের একটি বড় মাঠ রয়েছে। এই স্কুলে তিনটি বিভাগ চালু রয়েছে। যথা- বিজ্ঞান, ব্যবসায় শিক্ষা ও মানবিক। আবশ্যিক বিষয়: বাংলা, ইংরেজি, পদার্থবিজ্ঞান, রসায়ন। ঐচ্ছিক বিষয়: গণিত, জীববিজ্ঞান। আবশ্যিক বিষয়: বাংলা, ইংরেজি, হিসাব বিজ্ঞান, ব্যবসায় নীতি ও প্রয়োগ। ঐচ্ছিক বিষয়: ব্যবসায় উদ্যোগ ও ব্যবহারিক ব্যবস্থাপনা, অর্থনীতি ও বাণিজ্যিক ভূগোল, পরিসংখ্যান। ইতিহাস, পৌরনীতি, ভূগোল ও বাংলাদেশ ও বিশ্ব পরিচিতি। ঐচ্ছিক বিষয়: ইসলামের ইতিহাস ও আরও অন্যান্য। মাধ্যমিক ও উচ্চ মাধ্যমিক শিক্ষা বোর্ড কর্তৃক জারীকৃত নীতিমালা অনুযায়ী ভর্তি করা হয়ে থাকে। তবে এই বিদ্যালয়ে পড়তে হলে একজন শিক্ষার্থীকে লিখিত ভর্তি পরীক্ষায় অংশগ্রহণ করতে হয়। ঢাকা সিটি কর্পোরেশনের মধ্যে যে ২৪ টি সরকারি বিদ্যালয় রয়েছে এই স্কুলটি তার মাঝে এ গ্রেডভুক্ত। প্রতি বছরের জানুয়ারি মাসেই এই বিদ্যালয়ের ভর্তি কার্যক্রম সম্পন্ন হয়ে যায়। সরকার কর্তৃক নির্ধরিত বেতন ও ফি নেয়া হয়। মিরপুর সরকারি উচ্চ বিদ্যালয় "মিরপুর সরকারি উচ্চ বিদ্যালয় ওয়েবসাইট"। ৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২১।
মিরক্যাট

মিরক্যাট হল বেজি জাতীয় স্তন্যপায়ী প্রাণী। আফ্রিকা মহাদেশের বতসোয়ানার কালাহারি মরুভূমি, নামিবিয়ার নামিবিয়া মরুভূমি, দক্ষিণ এঙ্গোলা এবং দক্ষিণ আফ্রিকায় এদের দেখতে পাওয়া যায়। মিরক্যাটরা সচরাচর দলবদ্ধ হয়ে থাকতে পছন্দ করে। এদের একটি দলে প্রায় ২০ থেকে ৫০ টি মিরক্যাট থাকতে পারে। কৃত্তিম পরিবেশে এরা প্রায় ১২-১৪ বছর বাঁচলেও বন্য পরিবেশে এর অর্ধেক বাঁচে। বন্য পরিবেশে মিরক্যাটরা গর্তে বসবাস করে। এদের গর্তগুলি অনেক গর্তের সাথে যুক্ত থাকে এবং একের অধিক বহির্গমন পথ থাকে। সচরাচর দিনের বেলা খাবার খোজার সময়ই কেবল এরা গর্ত থেকে বের হয়। মিরক্যাটরা সামাজিক প্রাণী এবং গোত্রে বসবাস করে। গর্তের বাইরে এরা অনেক শিকারী প্রাণীদের থেকে রক্ষা পাবার জন্য অনেক সজাগ থাকে। দলের বাকী সদস্যরা যখন খাবার খুঁজতে থাকে তখন অন্তত কয়েকটি মিরক্যাট দুই পায়ের উপর ভর দিয়ে চারিদিক পর্যবেক্ষণ করতে থাকে। পর্যবেক্ষণ করা এবং সজাগ থাকার এই চরিত্রটি মিরক্যাটরা বন্য এবং কৃত্রিম (চিড়িয়াখানা) উভয় পরিবেশে বজায় রাখে। মিরক্যাটরা মূলত পতঙ্গোভোজী তবে সাপ, গিরগিটি বিছে, মাকড়সা, বিভিন্ন প্রাণীর ডিম এবং গাছপালাও এদের খাদ্যতালিকায় থাকে। কিছু বিষাক্ত প্রাণীর বিষ যেমন কালাহারি মরুভূমির বিষাক্ত কাকড়া বিছার বিষ এদের শরীরে কাজ করে না। মানুষের মত মিরক্যাটদের শরীরে মেদ সঞ্চয় করার কোন ব্যবস্থা না থাকায় এরা শক্তি জমিয়ে রাখতে পারে না। তাই প্রতিদিনই এদের খাদ্য সংগ্রহের জন্য বের হতে হয়। মিরক্যাটরা যখন খাবার সংগ্রহের জন্য বের হয় তখন দলের একজনকে পাহারায় রাখে যাতে করে শিকারী প্রাণীর আগমনের আগাম সতর্কবার্তা পাওয়া যায়। খাদ্য সংগ্রহের জন্য এরা কয়েক সেকেন্ডের মধ্যেই এদের উচ্চতারও বেশি গভীর মাটি খুঁড়তে পারে। মিরক্যাটরা এক বছর বয়স থেকেই যৌন প্রজননক্ষম হয়ে ওঠে এবং এক বছরেই তিন থেকে পাঁচটি বাচ্চা দিতে সক্ষম। মোটামুটি তিন সপ্তাহ বয়স হলেই এরা বাচ্চাদের গর্ত থেকে বের করে এবং দলের বাকি সবাই দাঁড়িয়ে থেকে এদের পাহারা দেয়। এক মাস বয়স হওয়ার আগে বাচ্চা মিরক্যাটরা খাবারের সন্ধানে বের হয় না। এক মাস পর বয়োজ্যেষ্ঠ মিরক্যাটরা বাচ্চাদের শিকার করা শেখায়। মিরক্যাট পিছনের দুই পায়ে ভর দিয়ে দাঁড়িয়ে আছে অকল্যান্ড চিড়িয়াখানায় মিরক্যাট ব্যাসেল জু তে মিরক্যাটের একটি দল David Macdonald (Photography by Nigel Dennis): Meerkats. London: New Holland Publishers, 1999. Meerkat pups go to eating school BBC News, 13 July 2006. Macdonald, D. & Hoffmann, M. (2008). Suricata suricatta. 2008 IUCN Red List of Threatened Species. IUCN 2008. Retrieved on 22 March 2009. Database entry includes a brief justification of why this species is of least concern. David Attenborough, 2000. Meerkats United http://manobkantha.com/2012/11/11/92638.html[স্থায়ীভাবে অকার্যকর সংযোগ] Meerkats http://ladywildlife.com/animals/meerkat.html ওয়েব্যাক মেশিনে আর্কাইভকৃত ২৮ আগস্ট ২০১২ তারিখে By Deborah • December 7, 2007 (২০০৭-১২-০৭)। "Mighty Masked Meerkat Mobs"। Lifeinthefastlane.ca। ২০০৮-০২-২১ তারিখে মূল থেকে আর্কাইভ করা। সংগ্রহের তারিখ ২০১২-০৫-২৫। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) উইকিমিডিয়া কমন্সে Suricata suricatta সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Suricata suricatta Animal Diversity – Meerkat, University of Michigan Meerkat enquiries on the increase – BBC Nottingham
জুলফিকার বাবর

জুলফিকার বাবর (উর্দু: ذوالفقار بابر‎‎; জন্ম: ১০ ডিসেম্বর, ১৯৭৮) পাঞ্জাবের ওকারা এলাকায় জন্মগ্রহণকারী পাকিস্তানি ক্রিকেটার। ডানহাতি ব্যাটসম্যান হিসেবে পাকিস্তান দলে খেলছেন। এছাড়াও, মুলতান টাইগার্স, কোয়েটা বিয়ার্স, ওয়াটার অ্যান্ড পাওয়ার ডেভেলপম্যান অথরিটি ও পাকিস্তান এ ক্রিকেট দলে খেলছেন তিনি। ২৭ জুলাই, ২০১৩ তারিখে ওয়েস্ট ইন্ডিজের বিপক্ষে আর্নোস ভ্যাল স্টেডিয়ামে টুয়েন্টি২০ আন্তর্জাতিকে অভিষেক ঘটে তার। ২০১৩ সালের ওয়েস্ট ইন্ডিজ সফরে টি২০তে সিরিজ সেরা খেলোয়াড়ের মর্যাদা লাভ করেন বাবর। "Zulfiqar Babar"। Cricinfo। ESPN। সংগ্রহের তারিখ ১৮ নভেম্বর ২০১২।  ওয়াকার ইউনুস পাকিস্তান জাতীয় ক্রিকেট দল ২০১৩ পাকিস্তান ক্রিকেট দলের ওয়েস্ট ইন্ডিজ সফর
টেস্ট ক্রিকেট আম্পায়ারদের তালিকা

আম্পায়ার হিসেবে যারা কমপক্ষে একটি টেস্ট খেলা পরিচালনা করেছেন, তাদের তালিকা দেয়া নিম্নে অক্ষর অনুযায়ী দেয়া হলো। জুলাই, ২০১৩ তারিখ পর্যন্ত সম্পন্ন টেস্ট খেলা এর অন্তর্ভুক্ত। টেস্ট ও একদিনের আন্তর্জাতিক খেলায় আন্তর্জাতিক ক্রিকেট কাউন্সিল কর্তৃক মনোনীত আইসিসি’র সেরা আম্পায়ার তালিকার বর্তমান সদস্যদেরকে বোল্ড করে দেখানো হয়েছে। আম্পায়ার ও রেফারীদের আন্তর্জাতিক তালিকার সদস্যদেরকে ড্যাগার চিহ্ন (†) দিয়ে চিহ্নিত করা হয়েছে যারা ব্যস্ত ক্রিকেট মৌসুমে মাঝে-মধ্যে খেলা পরিচালনা করে থাকেন। ক্রিকেট প্রবেশদ্বার Cricinfo - Test matches - Most matches as an umpire Cricinfo - Emirates Elite Panel Umpires and Referees ICC Match Officials
গ্রাম (দ্ব্যর্থতা নিরসন)

গ্রাম বলতে বোঝানো হতে পারে - গ্রাম - এক প্রকার বসতি; গ্রাম (একক) - ভর পরিমাপের একক। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
উমর মসজিদ (জেরুসালেম)

আইয়ুবিদ মসজিদ অফ ওমর (আরবি: مسجد عمر بن الخطاب) হলো পুরানো শহর জেরুসালেম এর ভিতরে একটি ইসলামিক উপাসনার স্থান। এটি খ্রিস্টান কোয়ার্টার এর মুরিস্তান এলাকায় চার্চ অফ দ্য হলি সেপুলচার-এর দক্ষিণ প্রাঙ্গণের ঠিক বিপরীতে অবস্থিত। মসজিদটি পর্যটকদের জন্য উন্মুক্ত নয় এবং এখানে শুধুমাত্র প্রার্থনার জন্য প্রবেশ করা যেতে পারে। ৬৩৭ সালে আবু উবাইদাহ ইবনে আল-জাররাহর নেতৃত্বাধীন মুসলিম সেনাবাহিনী জেরুসালেম অবরোধের সময় পেট্রিয়ার্ক সফ্রোনিয়াস শুধু খলিফা উমর ছাড়া আর কারো কাছে আত্মসমর্পণে অস্বীকৃতি জানান। উমর এরপর জেরুসালেম আসেন ও আত্মসমর্পণ অনুষ্ঠিত হয়। এরপর তিনি চার্চ অব হলি দ্য সেপালচার পরিদর্শন করেন। সোফ্রোনিয়াস এসময় তাকে গির্জার ভেতর নামাজ পড়ার আমন্ত্রণ জানালে উমর তা গ্রহণে অপারগতা প্রকাশ করেন। তার যুক্তি ছিল এমনটা করলে এই উদাহরণ ভবিষ্যতে এই গির্জার জন্য ক্ষতিকর হতে পারে। এর বদলে তিনি বাইরের উম্মুক্ত প্রাঙ্গনে নামাজ পড়েন। এখানে নবী দাউদ (আ) নামাজ পড়েছেন বলে বিশ্বাস করা হয়। উমর মসজিদের বর্তমান রূপটি আইয়ুবীয় শাসনের সময় সুলতান আল-আফদাল ইবনে সালাহ আদ-দিন কর্তৃক ১১৯৩ সালে এই ঘটনার স্মৃতি স্বরূপ নির্মিত হয়। এর ১৫ মিটার (৪৯ ফুট) উঁচু মিনারটি ১৪৬৫ সালের আগে নির্মিত হয়। অটোমান সুলতান প্রথম আবদুল মজিদ এটি পুনঃনির্মাণ করেন। ১৯১৫ সালের মানচিত্রে মসজিদটি হলি সেপালচারের দক্ষিণে নির্দেশ করা হয়েছে। মসজিদটি ধর্মীয় কাজের জন্য সংরক্ষিত। উমর মসজিদের মিনার । Busse, Heribert, Die 'Umar-Moschee im östlichen Atrium der Grabeskirche (lit. "The Mosque of 'Umar in the eastern atrium of the Church of the Holy Sepulchre"), Zeitschrift des deutschen Palästina-Vereins, 109 (1993), pp. 73–82. "Mosque of Omar"। iTravelJerusalem (ইংরেজি ভাষায়)। সংগ্রহের তারিখ ২০২২-০৬-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Adamec, Ludwig W. (২০১৭)। Historical Dictionary of Islam। Rowman & Littlefield Publishers। পৃষ্ঠা 294। আইএসবিএন 978-1442277236। সংগ্রহের তারিখ ২ মার্চ ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে উমর মসজিদ (জেরুসালেম) সংক্রান্ত মিডিয়া রয়েছে।
মার্শাল ডাব্লিউ নিরেনবার্গ

মার্শাল ওয়ারেন নিরেনবার্গ (জন্ম এপ্রিল ১০, ১৯২৭ – মৃত্যু জানুয়ারী ১৫, ২০১০) একজন মার্কিন প্রাণরসায়নবিদ ও জিনবিজ্ঞানী। তিনি ১৯৬৮ সালে চিকিৎসাবিজ্ঞানে নোবেল পুরস্কার লাভ করেন। নিরেনবার্গ নিউ ইয়র্ক সিটিতে জন্মগ্রহণ করেন। তিনি ফ্লোরিডা বিশ্ববিদ্যালয় থেকে প্রাণীবিজ্ঞানে ১৯৪৮ সালে বিএসসি এবং ১৯৫২ সালে মাস্টার্স ডিগ্রি অর্জন করেন। তিনি মিশিগান বিশ্ববিদ্যালয় থেকে ১৯৫৭ সালে প্রাণরসায়নে পিএইচডি ডিগ্রি অর্জন করেন। Wade, Nicholas (জানুয়ারি ২১, ২০১০), "Marshall Nirenberg, Biologist Who Untangled Genetic Code, Dies at 82", NY Times. উদ্ধৃতি টেমপ্লেট ইংরেজি প্যারামিটার ব্যবহার করেছে (link) Leder, P; Nirenberg, MW (১৯৬৪), "RNA CODEWORDS AND PROTEIN SYNTHESIS, III. ON THE NUCLEOTIDE SEQUENCE OF A CYSTEINE AND A LEUCINE RNA CODEWORD", Proceedings of the National Academy of Sciences (প্রকাশিত হয় ডিসেম্বর ১৯৬৪), 52 (6), পৃষ্ঠা 1521–1529, ডিওআই:10.1073/pnas.52.6.1521, পিএমআইডি 14243527, পিএমসি 300480 , বিবকোড:1964PNAS...52.1521L উদ্ধৃতি টেমপ্লেট ইংরেজি প্যারামিটার ব্যবহার করেছে (link)